



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

Λευκάδα, 11/4/2023

**ΔΕΛΤΙΟ ΤΥΠΟΥ**

**Ανόρυξη γεώτρησης στην θέση «Καρτέρι» της Δ.Ε. Σφακιωτών**

Στην Οικονομική Επιτροπή της Τρίτης, 11/4/2023, εγκρίθηκαν η μελέτη και τα τεύχη δημοπράτησης του έργου: **«Ανόρυξη γεώτρησης στην θέση Καρτέρι Σφακιωτών»**, με προϋπολογισμό **129.945,80€**, και χρηματοδότηση από το Υπουργείο Ναυτιλίας και Νησιωτικής Πολιτικής.

Συγκεκριμένα, προβλέπεται η ανόρυξη γεώτρησης σε βάθος 200 μέτρων στη θέση «Καρτέρι», και γίνεται σε αντικατάσταση της υφιστάμενης γεώτρησης η οποία υπέστη ανεπανόρθωτη βλάβη και είναι πλέον σχεδόν ανενεργή.

Με την κατασκευή της γεώτρησης θα ενισχυθεί άμεσα η ποσότητα ύδατος του Καβάλου, του Πινακοχωρίου, αλλά και άλλων κοινοτήτων που αντιμετωπίζουν ιδιαίτερο πρόβλημα, ώστε να καλυφθούν οι ανάγκες ύδρευσης, ειδικά κατά τις περιόδους αιχμής.

 ΑΠΟ ΤΟΝ ΔΗΜΟ ΛΕΥΚΑΔΑΣ